Secretele celor 
16 tipuri de 
personalitate 
din testul MBTI 


EE) TESTE PSIHOLOGICE 


I. Introducere 


In această serie de articole îți voi arăta: 


1 cum să încadrezi oamenii în 16 tipuri de personalitate (natural şi rapid, 
fără a “bifa” caracteristicile lor în minte) 
2 cum să te foloseşti de informaţiile obţinute: 
1 în relațiile tale (îţi vei înțelege familia, vei şti de ce prietenii tăi cei 
mai buni întârzie sau te dezamăgesc) 
pe plan profesional (vei afla cum să vorbeşti cu angajatorul tău 
pentru ca el să-ți aprecieze munca, cum să colaborezi cu colegii 
mai dificili) 
3 în comunicarea cu oamenii (vei lăsa întotdeauna o impresie 
plăcută, vei putea relaționa cu diverse categorii sociale) 
și în evoluţia ta personală (te vei cunoaşte mai bine, vei înțelege 
rotițele din spatele personalităţii tale şi le vei putea “unge” pentru 
a funcționa mai bine) 
3 cum “să scapi” de tipologia personalităţii tale pentru a deveni un om 
echilibrat şi împăcat cu sine 
Dacă vrei să înveţi toate aceste lucruri (şi multe altele), citeşte seria de articole 
despre Testul MBTI acum, pentru că ea îţi va consolida fundaţia personalității 


tale! 


Cum a apărut testul MBII 


În anul 1921 Carl Jung, un doctor elveţian de succes a scris o carte despre 
prezicerea comportamentului. În carte, Jung vorbeşte despre tipare de 
personalitate, le clasifică, dar nu oferă nicio unealtă prin care ele să poată fi 


identificate în persoane. 

Katharine Cook Briggs, citindu-i cartea, s-a lansat împreună cu fiica ei, Isabel 
Briggs Myers, într-un proiect cu scopul de a crea o metodologie pentru a 


descifra tiparele. 


Așa a apărut MBTI (Myers Briggs Type Indicator), un test psihologic care 


clasifică oamenii în cele 16 tipare. 


Ce te voi învăţa în articolele următoare este cum să identifici corect tipologiile 
în persoanele din jurul tău (şi chiar pe cele abia întâlnite). Până la urmă nu 
poți să alergi după oameni pe stradă cu chestionare ca să le identifici 


tipologia. 


Impactul pe care l-a avut testul MBTI asupra mea îl găseşti aici: http:// 
www.castigatimp.ro/posts/teste-online 


MBII pe pași 


Pentru început te rog să-ţi faci testul la adresa 


aceasta: www.testepsihologice.net/mbti 


Myers şi Briggs împart personalitatea oamenilor în 4 dimensiuni: energizare, 
participare, decizie și trai. Pentru fiecare dimensiune avem o preferinţă / o 
direcţie. Rezultă un total de 16 combinaţii, fiecare definind un tip de 


personalitate. 
Cele 4 dimensiuni sunt: 


energizare: de unde îţi iei energia 
participare: la ce ești atent 
decizie: cum decizi 


trai: modul de viaţă pe care-l preferi 

Pentru fiecare dimensiune ai una din 2 preferințe: 


1. energizare 
1 extroversie (E) — îţi tragi energia din lumea externă, din activități, 
oameni, lucruri 
introversie (I) — îți tragi energia din lumea internă, idei, emoții, 
impresii 
2. participare 
1 simțuri (S) — îți foloseşti simțurile pentru a observa ce e real 
2 intuiție (N) — îţi foloseşti imaginația pentru a intui ce e posibil 
3. decizie 
1 gândire (T) — organizezi și structurezi informația pentru a decide 
într-un mod logic, obiectiv 


emoții (F) — organizezi și structurezi informația pentru a decide 


într-un mod personal, orientat pe valori 


judecată (J) — preferi să duci o viață organizată, planificată 


percepţie (P) — preferi să trăieşti o viață spontană şi flexibilă 

S y 


Extraversion Sensing Thinking Judging 
Talk It Out Specifics Logical Joy of Closure 
Implications 


Where You How You How Do You 
Get Your ke Organize 
Energy nformatior Your Life 


j E 


Introversion INtuition Feeling Perceiving 
Think It Through Big Picture Impact on Joy of Processing 
People 


Scopul testului MBTI este de a identifica preferințele pe care le au oamenii 
astfel încât rezultatul celor 4 dimensiuni să ofere o tipologie ușor 
identificabilă. Cu ajutorul testului îţi vei putea îmbunătăți comportamentul, 
vei aprecia mai bine diferențele dintre persoane şi vei putea să comunici într- 
un mod cu totul nou, integrând modul de a percepe şi de a judeca al 
oamenilor cu care comunici. 


Acum vreau să-ți împărtășesc o informație extrem de importantă. 


Mulţi psihologi spun că deși ne putem schimba comportamentul, 


preferința noastră rămâne aceeași. 


Ani de zile am căzut şi eu în această capcană. 


Mi-am făcut testul şi mi-a ieșit IST] (cel mai robotizat tipar). 
Şi până aici! 


Eram la o petrecere și nu vroiam să stau? 

Sunt introvert, e normal pentru mine să plec (singur) acasă. 
O prietenă avea nevoie de un sprijin emoțional? 
“Ştii, sunt IST], un tipar complet rațional și ... nu pot să ţi-l ofer.” 


Să nu mai vorbesc că încadram oamenii în categorii în primele secunde de 


când îi cunoșteam (“ăsta-i aşa, celălalt e așa”). 
Şi impresia mea era că aveam dreptate. 
(Aici persoanele care sunt ] şi citesc materialul se vor întreba ce e rău în asta) 


Un IST] se roagă cam aşa: “Doamne ajută-mă să nu mai pun accent pe detalii 


pe mâine la ora 16:32:20”. 
Tiparul meu, ISTJ, a devenit scuza mea pentru tot. 


MI 


Şi problema nu era aici. Era exact lângă, lângă “i”ul pe care tot puneam 


punct. 


Problema era că mă afundam în tiparul meu! 


Pe măsură ce mă foloseam de tipar ca scuză, intram în acea cutiuță din care 


cu greu am ieșit (ani mai târziu). 
Şi da, poţi să-ţi schimbi tiparul! 
Vrei să afli cum? 


Scrie-mi aici! 

Dacă văd un interes pentru acest tip de materiale am să vin cu continuarea, 


un material care îți va arăta cum poți să identifici tiparul oamenilor cu care 


interacționezi. 


EE) TESTE PSIHOLOGICE 


II. Preferințele S/N 


De ce unele persoane sunt cu capul în nori iar altele 
vorbesc numai despre lucruri evidente? 


Primul material din serie îl găseşti online aici. 


Azi vei înțelege de ce unii oameni îţi par visători, aerieni, poate puţin nebuni 
iar alții îţi vin cu informaţii pe care le ştii deja, se blochează în analize și nu 


văd planul mare, de ansamblu. 


Cu alte cuvinte, azi vei afla cum să faci diferenţa între o persoană care se 
bazează pe simţuri şi una care se bazează pe intuiție. ţi vei da seama de 
diferenţa dintre persoanele care nu văd pădurea de copaci (S) şi cele care nu 


văd copacii de pădure (N). 


Tipologiile de persoane pe care le întâlneşti în viața de 


ZI Cu Zi 


M-am întâlnit zilele trecute cu organizatoarea unui eveniment la care 
urmează să ţin un training și cu un alt trainer. Fata vroia să discutăm despre 
ce se va întâmpla în cadrul evenimentului: cât va dura, despre ce vom vorbi, 


de ce avem nevoie, etc. 


Şedinţa a început foarte structurat: ea şi-a făcut programul în carnețel și am 


împărțit totalul de ore (excluzând pauzele și timpul de buffer) în ore / trainer. 

Ne-a oferit rezultatul final: 1°30” de trainer cu o pauză în mijlocul 


trainingului. (Tipic S) 


Celălalt trainer a spus că ar putea să-și țină trainingul cu sau fără pauză, se 
descurcă în ambele variante. Când a fost întrebat despre ce va ţine trainingul 
a spus că nu s-a hotărât încă dar se descurcă; vrea să facă un training în care 
oamenii vor veni în față și vor vorbi, vrea să introducă jocuri, etc. (Cu alte 
cuvinte avea o viziune puternică dar fără un plan concret, tipic intuitivilor — 


N) 


Când a venit rândul meu, S până în măduva oaselor, i-am spus fetei ca i-am 
trimis deja materialele pe mail (cât timp a discutat cu celălalt trainer), într-o 
oră şi 30 de minute voi încheia trainingul şi pauza o voi lăsa la latitudinea 
cursanților (am s-o dau doar dacă sunt obosiţi). l-am spus că am planificarea 
pentru training dar aș prefera să i-o trimit pe mail decât să o discutăm acum 


dar dacă vrea, putem să o luăm punct cu punct. (specific S) 


In materialul următor am să-ți vorbesc și despre preferințele J și P şi-ţi vei da 


am făcut eu cu fata) iar alţii (cum ar fi celălalt trainer) vorbesc despre 


opțiunile pe care le-ar putea lua (strângând mai multe informații). 


(E fascinant cum se organizează un training, nu? ) 


Dimensiunea “participare”, preferinţele S și N 


Ai 2 moduri de a primi informatie, de a o percepe: 


1 prin SIMIURI (S): vezi, auzi, guști, atingi, simţi (cuvinte cheie: fapte, 
date, dovezi, acum! practic, concentrat, orientat pe rezultate, planul în 


pași mici) 


și prin INTUIŢIE (N): primeşti informația în salturi, nu poți să defineşti 
locul de unde îţi vine (cuvinte cheie: în viitor, observi 
interconectivitatea, viziunea de ansamblu, îţi dai seama cum se 
potrivesc lucrurile, nu eşti interesat de prea multe date, idei generale, 
concepte) 


Interesantă este viziunea persoanei de tip S despre cea de tip N și invers. 


Present Future 


Stereotipurile S/N 


Imaginează-ţi că eşti într-o cameră goală. 


Eşti o persoană care te-ai bazat pe simțuri toată viața. 


Nu faci o alegere fără să înţelegi toate efectele ei, să o studiezi bine, să cauţi pe 
internet studii de caz, exemple, vrei să ştii tot. Eşti o persoană practică, care-şi face 


liste cu ce vrea de la viață, cu ce sarcini are de terminat. Eşti orientat pe rezultate. 
Dar în cameră cu tine se află un individ. 
L-ai chemat aici şi a întârziat vreo 10 minute, incredibil! Nu te poți baza pe el. 


Vorbeşti cu el, şi când intri în datele problemei îţi spune că a priceput şi să 


treci mai departe! Crezi că e cu capul în nori aşa că îl eviți. 


Nu ştii ce-ai pierdut! 

Acum pune-te în locul celeilalte persoane. 
Eşti în aceeaşi cameră albă. 
Eşti o persoană care s-a bazat pe intuiție toată viața ei. 


Fiecare alegere pe care ai făcut-o, ai simtit-o ca fiind bună. Știi că e ceva care te 
îndeamnă să iei alegerile, şi acel ceva te ajută. Când priveşti o persoană îți dai seama 
dacă va juca sau nu un rol în viața ta şi, fără vreun motiv aparent, acest lucru se 


întâmplă. 
Dar în cameră cu tine se află un individ. 
L-ai chemat aici şi a venit mai repede. 


Are un plan, îti spune, şi începe să-ți zică date, statistici, studii de ... dar toate 


astea-s evidente!! 


Are o listă cu sarcini micuțe pe care o bifează pe măsură ce-şi ține prezentarea .. N- 


are memorie? Toate sarcinile alea reies deja din proiect, nu mai trebuie să le noteze! 


ÎI întrebi ideea generală şi el revine la date ... ok, poate n-a înțeles. ÎI întrebi 


concluzia finală şi îți răspunde că n-ai înțeles încă. Dar tu simţi deja ce trebuie să 


faci, proiectul ăsta ar funcționa! 


Tipul ăsta e prea înrădăcinat în prezent, e blocat, nu vede imaginea de ansamblu, aşa 


că îl eviti. 
Nu ştii ce-ai pierdut! 


Fiecare persoană are dreptate, dar dreptate în felul ei. Cele două tipologii 


opereaza pe tipuri de date diferite. 

1 Svor date, fapte, dovezi 
2 N intuiesc, observă din prima imaginea de ansamblu, nu trebuie 
plictisiți cu detalii 
Când N îi vinde unui S, îi va fi greu să ofere date (pentru că datele sunt 


evidente) şi va încerca să-i vândă potențialul (frustrându-l pe S). 


Când S îi vinde unui N îi va oferi date concrete, analize, statistici când N vrea 


mai degrabă să afle potenţialul, ce ar putea face cu soluția respectivă. 


Dacă încerci să-i vinzi unei persoane orientate pe S ceva, va trebui să-i dai 


studii de caz, beneficii concrete, fapte/date, rezultate obținute. 


Dacă încerci să-i vinzi unei persoane orientate pe N ceva, va trebui să-i vinzi 


imaginea de ansamblu, ce poate face cu ideea ta, viitorul. 


O persoană bazată pe simţuri are nevoie de dovezi pentru a acţiona, 


motivaţia o ia singură. 


Persoana intuitivă trebuie să se identifice cu genul de persoană care doreşte 


să devină şi va face un salt intuitiv în direcția respectivă. 
Când S citeşte o carte o citește pagină cu pagină, până la sfârșit. 


N va răsfoi cartea, se va uita la cuprins, va citi dintr-un capitol ce-l 
interesează, va sări la alt capitol interesant (va face conexiuni între 


informaţii). 


Problema S/N este una de comunicare: nu primeşti informaţia pe care o 


doreşti. 
S sunt concentrați pe acum, pe informaţiile practice, pe fapte 


N pe viitor, pe potenţial 


EE) TESTE PSIHOLOGICE 


Ti-a plăcut materialul? 
Vrei să continui seria? 


Te rog să-mi scrii aici un exemplu din viaţa ta (poate o întâmplare petrecută 


zilele astea) în care ai interacţionat cu o persoană cu preferința opusă ţie, N 


sau S, și ce ai descoperit diferit la acea persoană. 


Dacă primesc suficiente exemple am să vin cu continuarea. 

III. Preferințele T/F 


Cum poate o persoană care se bazează pe gândire să 


înțeleagă o persoană bazată pe emoții? 


In articolul anterior am scris despre cele 2 moduri prin care primim 


informație: prin simțuri şi prin intuiție. 
După ce o primim, trebuie să o evaluăm (să o judecăm): 


1 prin gândire (T) 
2 şiprin emoții (F) 
Gândirea și emoțiile sunt cele mai prost înțelese preferințe (de multe ori 


datorită elementului sexual pe care le includ). 
În cărțile în care e prezentat testul MBTI e generalizat că: 


1 o treime din bărbați sunt F iar două treimi sunt T 
2  otreime din femei sunt T iar două treimi sunt F 


Conform institului CAPT, în America: 


1 61% din bărbaţi sunt T, 39% sunt F 
2 29% din femei sunt T şi 71% sunt F 


Cam pe'acolo. 


Problema principală este presupunerea (greșită) că persoanele T gândesc 


mult iar persoanele F simt fără să gândească. 


Adevărul este că procesul de gândire implică mai mult decât preferința cu 
care evaluezi informația. Procesul trece și prin emoții, valori, experienţă, și 


multe altele. 

Şi, după cum te-am obişnuit în articolele trecute, iar avem 2 stereotipuri: 


tipul care gândește (strict, logic, rațional, obiectiv, îi place să se prindă 
de lucruri, reține mai degrabă numere decât fețe, vrea ca totul să fie 
obiectiv/logic/raţional pentru că așa ia deciziile, corectitudinea e 
importantă pentru el, este mândru, dacă greşeşti îţi spune, este 
internalizat, nu înțelege ce simt alte persoane, nu este empatic) 

femeia care simte (ia decizii bazate pe valori și sentimente, află cum te 
simţi, nu vrea ca alții să se simtă prost, va încerca să împace pe toată 
lumea chiar și în defavoarea ei, e deschisă la inimă, corectă, preferă să 
se abțină decât să jignească pe cineva, îşi pune des întrebarea de ce 
lumea nu o întreabă cum se simte, e empatică, se pune în poziţia ta 
pentru a înțelege cum te simți, e bună la calibrarea emoțiilor, înţelege ce 
gândesc ceilalți, e externă, observă reacţiile altor persoane, doreşte să-ți 
facă pe plac și să te satisfacă) 


Cum gândeşte un cuplu T/F privind așezarea unei vaze în apartament: 


T: Aşa e, indiferent dacă-ți place sau nu. O punem acolo şi cum te simți e problema 


ta. 


F: Cum te simți legat de asta? Hai să vedem dacă o punem sau nu. Dacă crezi că nu e 


bine am să cedez şi o lăsăm aşa. 


Menţionez că e vorba de subconştient. Persoanele T nu aleg conştient să 


ignore sentimentele celorlalți. 

Războiul: gândire sau emoții? 


Tipul T vede tipul F: 


dramatic 
lipsit de rațiune 
prea se bagă pe sub piele 
capricios 
în afara realității 
nu te poți baza pe el 
uşor dus de emoții 
8  neprofesionist 


Tipul F vede tipul T: 


rigid 

rece 

îndepărtat 

lipsit de toleranță 

lipsit de senzitivitate 
6 nepăsător 


Avem stereotipurile, avem elementul sexual => avem război! 
Cele două preferinţe sunt modul în care judecăm (evaluăm) informația. 


Unii dintre noi judecă pe baza gândirii: structurat, logic, obiectiv iar alții pe 


baza emoţiilor: personal, în funcție de valorile celor din jur. 


In ambele cazuri judecăm și simțim. 

Mitul roboţeilor: “persoanele bazate pe gândire nu 


simt” 


In general, persoanele T își țin mai bine sub control emoțiile. Ei simt, dar își 


controlează mai bine canalul prin care își exprimă emoțiile. 


Eu sunt IST], cel mai robotic tip de personalitate. În relaţiile mele sociale le 
spun prietenilor că emoţiile mele sunt ca un puț. La suprafaţă nu afișez nimic 


dar în adânc am parte de tot tacâmul. 


Intr-o carte despre relaţiile de cuplu, Bărbaţii sunt de pe Marte, Femeile sunt 
de pe Venus, modul de gândire al femeilor e descris ca o mare cu valuri. 
Valurile vin, te scaldă în emoții, pe urmă se retrag .. numai ca să vină din nou, 


mai puternice. 


De ce nu ne înțelegem unii pe alții 


Imaginează-ţi 2 cutii: pe una scrie gânduri iar pe alta emoții. 
Când iei o decizie, din ce cutie îţi tragi motivele? 

Din cea a gândirii? 

Din cea a emoţiilor? 

Din ambele? 


Adevărul e că nu ne ajung cele 2 cutii. E mult mai mult decât atât! Mai poți 
adăuga intuiţie, experienţă şi multe altele. Alegerea ta bidimensională 


devine astfel multidimensională. 

Deşi în Testul MBTI alegerea se reduce la T sau F, adevărul este că sistemul e 


mult mai complex. 


Orice decizie iei, începi cu anumite premise. Logica şi raționamentul tău te 
duc către concluzie. Dar logica nu are legătură cu premisele (care “ni se dau” 


sau “le presupunem”). 


Dacă pornești cu premise false, oricât de bun e raționamentul 


tău, concluzia va fi cea greșită!” 


Tweetuie 


Diferenţa dintre T și F nu constă în logica pe care se bazează ci în premisele 
pe care cele 2 tipologii le preferă. Logica și raționamentul funcționează destul 


de bine la majoritatea oamenilor dar premisele sunt diferite. 


1  T1şi încep ideile în capul lor, conceptualizează, trag concluzii pe baza 
ideilor lor. 
2 F încep cu sentimentele lor și continuă cu ce le indică sentimentele. 
T şi F se descurcă la raționament dar nu aici e diferenţa dintre ei. Diferenţa e 


cum încep: bazându-se pe idei sau pe emoții. 


Un F poate începe cu emoții și să urmeze o logică corectă pentru a trage 


concluzia bună (bazându-se pe sentimentele lui). 

Poți să-ți schimbi preferința MBTI? 


Conform Wikipedia, între 39% şi 76% dintre persoanele retestate se 
încadrează în alte categorii. Să fie din cauză că testul nu a fost administrat 


corect sau din cauză că acele persoane și-au schimbat preferința? 


Majoritatea psihologilor spun că persoanele şi-ar fi schimbat comportamentul, nu 


preferința. 


Dar diferența dintre T și F se reduce la un singur lucru: asocierea cu 


emoţiile tale contra disocierea față de emoţiile tale. 


In materialul Miercuri e prima zi din săptămână am adus în discuție, pentru 


prima oară, recadrarea. 


Atâta timp cât tu crezi că eşti disociat de emoțiile tale (sau asociat cu ele) te-ai 
băgat în cutiuţă. Pentru a depăşi momentul trebuie, în primul rând, să crezi 


că e posibil. 


In articolul următor am să-ți arăt primul pas prin care îţi vei demonstra că 


preferința poate fi schimbată! 


Ca să concluzionăm 
T gândesc şi F simt. 
Diferenţa este preferința pe care o au. 


T obişnuiesc să nu-și dea seama de emoţiile lor. Chiar dacă simt emoţii, nu 
sunt conectaţi la ele. (Ca şi cum te-ai lovi la picior dar tu trebuie să joci fotbal 
aşa că vei continua să joci.) Simţi emoţii dar nu te concentrezi pe ele. Emoţiile 


negative (intense) sunt atât de traumatizante încât T ar alege să nu simtă 

puternic niciun fel de emoție (decât să simtă și acele emoții negative 


puternice). 


F simt emoţiile, fie ele pozitive şi negative. F găsesc o plăcere în a trece prin 


ciclul de emoții: emoții pozitive, negative, iar pozitive. 


Un lucru interesant despre persoanele care simt intens, care sunt empatice: 
poți chiar să vezi cum calibrează ceea ce spun. Dacă le spui ceva pozitiv, dacă 
ești de acord cu ele vei vedea cum zâmbesc și sunt fericite. Dacă nu ești de 
acord sau ești chiar nervos pe ele vei vedea cum se fac mici și încearcă să 
spună ceva care să le scoată din situaţia respectivă (unde a apărut conflictul 


emoţional). 


Dacă încerci să aduci în contact cu emoțiile ei o persoană care procesează 
abstract (T), va încerca toate tehnicile pe care le știe ca să scape (ba chiar se va 


enerva). 


Interesant .. 


Acum vin şi te întreb: ai avut situații în viața ta în care ai acţionat în 


preferința opusă ţie? 


Dacă ești T, ai avut situaţii în care ai filtrat informaţia prin emoţiile tale (poate 


situaţii intense emoţional)? 


Dacă ești F, ai avut situații care ți-au cerut să evaluezi informaţia prin filtrul 


gândirii? (poate te comporți diferit la servici față de acasă) 


Lasă-mi un mesaj aici cu răspunsul la această întrebare, sunt foarte curios! 

IV. Preferinţele ]/P 


Mă bucur că citeşti al patrulea material din serie. Dacă nu ai 
făcut-o până acum, îţi recomand să treci prima oară 
prin primul, al doilea și al treilea articol. 


În al doilea articol am vorbit despre stereotipurile S/N şi am dat 
un exemplu în care N întârziase. Într-unul dintre mesajele 
primite, Camelia îmi spunea: "Felicitari pentru articol ! poate ne 
faci si o diferenta intre comportament SP/NP...e posibil ca unii sa-si 
manifeste N intr-o activitate si S in alta? oare toti NP-ii intarzie?". 


Camelia a punctat bine, comportamentele S/N și ]/P nu apar 
singure; ele sunt întotdeauna perechi: SJ, SP, N] şi NP. 
Comportamentul SJ e diferit de SP și *mult mai” diferit față de 
comportamentul NP. Dar în al doilea articol din serie nu 
puteam face aceste diferențieri pentru că ne lipseau. ... 


Preferințele Judecată şi Percepţie 


Informaţia pe care o primim prin S (simțuri) sau N (intuiţie) o 
evaluăm prin T (gândire) sau F (emoții). 

Cei cu preferința P (percepţie) se vor concentra pe a primi 
informaţia (și vor amâna evaluarea ei) iar cei cu preferința J 
(judecată) vor prefera să evalueze informaţia în detrimentul 
așteptării după mai multe detalii. 


Cu alte cuvinte, J sunt planificaţi şi structuraţi iar P își lasă 
opţiunile deschise, aşteaptă să primească mai mult. 

RELATIA DE CUPLU dintre J și P 


Prima situație: 


Andrei e J, programator de profesie. 
Alina e P, lucrează în design vestimentar. 


Cei 2 sunt de un an împreună şi au hotărât să meargă la mare. 
Ajunşi acolo, după un drum lung, îşi doresc să se plimbe puţin 
pe faleză înainte să ațipească. 

E cald, mult soare şi Andrei (J), îi spune Alinei: 

"Mă duc până la prietenii noștri iar la 6, în 30 de minute, plecăm 
toți pe faleză." 

Alina confirmă și se pune pe despachetat. 


... 5:40 .. Alina despachetează.. 
„.„ 5:50 .. Alina citește dintr-o carte.. 
.„. 6:00 .. Alina încă citeşte.. 


Andrei vine cu prietenii lor iar Alina nu e gata. 
.. Şi așa, Andrei se enervează.. 


J se supără pe faptul că P întârzie şi nu se țin de cuvânt. In 
universul lor oamenii sunt gata întotdeauna la timp iar cei care 
întârzie nu îi respectă. 


A doua situaţie: 


Andrei: "E miercuri și imediat vine weekendul, ce spui dacă 
mergem vineri la film și sâmbătă la un grătar?" 

Alina: "Nu ştiu, hai să vedem ce se întâmplă până vineri.." 
Andrei: "Hai să ne facem totuși un plan, dacă ne organizăm din 
timp va ieşi superb!" 

Alina: "Nu-mi place să-mi fac planuri. Lasă să vedem ce o să se 
întâmple.." 

sE VINET se 

Alina: "Hai să mergem la prietenii noștri în vizită. Nu vreau 
film!" 

Andrei: ".. dar am luat bilete!" 


În relațiile romantice, P se simt controlați de J. 


Tehnică secretă: o persoană P ar putea să-şi includă partenerul J 
în a replanifica un plan pentru noua situație dorită. Astfel, 
partenerul J va avea un sentiment de control într-o situație care 
pare scăpată de control pentru el. 


RELATIA PROFESIONALĂ dintre J şi P 


Hai să comparăm 2 colegi de lucru: Alex și Alin: 


Alex (J) e acea persoană care-și face liste, își termină proiectele 
cu câteva zile înainte de deadline. 

El lucrează într-o manieră ordonată, logică, coerentă, pas cu 
pas. 

Alex preferă structură, ordine, deciziile definitive, deadlineurile 
luate în serios și obține satisfacție când își realizează sarcinile. 


Alin (P) e complet diferit de Alex. Alin are un birou dezordonat, 
preferă să facă multe pauze, amână proiectele până în ultimul 
moment și urăște rutina. 

Într-o situaţie de urgenţă este extrem de adaptabil și 
funcționează la capacitatea lui maximă (de multe ori mai 
eficient decât colegii de birou care o iau încet, pas cu pas). 

Alin preferă să-și termine sarcinile pe ultimul moment şi obține 
satisfacţie din a îmbunătăţi sarcinile și a le începe fără să le 
termine. 


(Apropo, aveam la un moment dat un client NP care era extrem 
de creativ. Tot timpul îmi venea cu idei de îmbunătățiri, 
concepte noi, etc. 

Ce crezi că făceam eu (SJ) în acel moment? 

O listă de sarcini și un plan pentru a realiza acele idei!) 


Alex (]) se pune pe scaun, îşi face un plan, după care acţionează 
pe baza planului. 

Alin (P) sare în mijlocul acţiunii, îşi adaptează și îmbunătățește 
constant lucrul său "neplanificat'. 


Alex apare câteva minute mai devreme la lucru .. iar Alin e 
cam pe fugă. 


J de multe ori şuşotesc în pauze despre lipsa de respect a 
colegilor lor P... pentru că aceștia întârzie tot timpul. 


Oare cum ar fi ambianța la servici dacă J nu ar lua personal 
întârzierea persoanelor P.. 


Acum câteva luni am organizat un bootcamp unde aveam de 
ținut un training de 2 zile. Trainingul era dedicat studenţilor aşa 
că serile ar fi conţinut petreceri (care ar fi durat până 
dimineaţa). 


În cadrul organizării evenimentului am propus un timp de 
buffer înainte de traininguri: mic dejun, sport, coffe breaK. 
Practic trainingul ar fi fost anunţat de la 9 dar ar fi început după 
30 de minute. 


Un alt organizator, mi-a spus că el nu e de acord cu metoda 
asta. Dacă un training e la 9, acesta ar trebui să înceapă la 9 și e 
o lipsă de respect să nu se țină lumea de el. 


Ce tipologie crezi că avea tipul, ] sau P? 
Şi ... oare au întârziat studenții la primul training? Tu ce 
spui? :) 


URMĂTORUL PAS 


Sunt ] până la urmă şi trebuie să finalizăm, nu? ;) 

Imaginează-ţi că ai citit un material care ţi se pare foarte util. L- 
ai citit, pe urmă te-ai pus să mănânci, ai mai stat puţin pe 
Facebook, te-ai dus la ... STOP! 

Observi ce se întâmplă? 

Ai digerat informaţia, fără să o aplici, fără să o integrezi în viaţa 
ta. 


Acum că tu ai înțeles teoria, ai nevoie de puţină practică. 
Deschide un notepad sau ia o foaie de hârtie și scrie pe 2 
rânduri: 


e Întârzie tot timpul: 


e Vine întotdeauna la timp: 
Gândeșşte-te la 5 prieteni care se încadrează pentru primul rând 
şi la alte 5 persoane pentru al doilea. 
Provocarea de azi e să treci încă o dată prin material și să 
bifezi prietenii tăi care sunt P și pe cei care sunt J. 


Observă cum primul rând e umplut în mare parte de P iar al 
doilea de ]. 

Cu alte cuvinte, observă cum prietenii tăi care sunt ] vin 
întotdeauna la timp și prietenii tăi care sunt P întârzie 
întotdeauna. 


Felicitări! Ai făcut primul pas în a intui tipologia unei 
persoane. Sper că acest pas te va ajuta să nu te enervezi când 
mai întârzie P şi să accepti că, uneori, J au nevoie de mai mult 
control. 

In primul rând doresc să-ți multumesc că ti-ai 
făcut timp să urmăreşti tot materialul. 


Mailurile şi feedbackul primit de la comunitatea 
Teste Psihologice mă motivează să ofer materiale 
cât mai potrivite pe nevoile membrilor. 


Dacă testul MBTI te-a ajutat să te descoperi 
și să-ți întelegi semenii te rog să trimiți 
linkul la test la 2 prieteni de-ai tăi. Linkul 
corect este: 


www.testepsihologice.net/mbti 


PS: Dacă găseşti erori (de ortografie sau în 
exprimare) te rog să-mi trimiti un mail aici 
indicându-mi propoziția greşită şi alternativa 
corectă. Îți promit că voi citi fiecare mail şi voi 
îmbunătăți acest ghid. Îți mulțumesc din suflet. 


